Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: szóló 1992. évi LXIII. törvény (a továbbiakban: Atv.) adatkezelésre és az adatrendszerek összekapcsolására vonatkozó szabályainak sérelme nélkül nem használható fel a bûnmegelõzési intézkedés elrendelése körében. A BV. szervezete az elítéltekre vonatkozó adatokat csak a Bvsz. 28. §
Paragraph Index: 1199

59. § (1) bekezdésének sérelmét is elõidézheti. 4.1.2. Az Rtv. meghatározza a bv. bíróhoz elõterjesztett kérelem egyes kötelezõ tartalmi elemeit. Az általános személyes és az elítéltetésre vonatkozó adattartalmon túl ennek része a bûnmegelõzési ellenõrzés elrendelésével kapcsolatos indokolási kötelezettségen belül azoknak a végrehajtással összefüggõ körülményeknek az ismertetése, amelyek alapul szolgálnak az intézkedés elrendelésének kezdeményezésére. Ezek között szerepel az elítéltnek a büntetés végrehajtása alatt tanúsított magatartására és nem utolsó sorban az elítélt speciális, a bûnözõi kapcsolataira utaló adattartalom. Ilyen, már értékelõ szempontú adatállomány — amely pedig alapvetõen szükséges a bûnmegelõzési ellenõrzés alá vonható személyek körének „kiválasztásához” — a 4.1.1. pontban kifejtettek alapján törvény erejénél fogva nem is állhat „készletezetten” rendelkezésre. Az Rtv. 35/A. § (2) bekezdés c) pontjára figyelemmel azonban nyilvánvaló, hogy az elrendelésre irányuló megalapozott kérelem csak akkor terjeszthetõ elõ, ha a kezdeményezõ rendõrség nemcsak a bûnmegelõzési eljárással érintett elítéltrõl, hanem annak a bûnözõi életmód felújítására utaló külsõ, vagy a BV. intézeten belüli kapcsolatairól, vagyis harmadik személyekre vonatkozó adatokról szintén megfelelõ információkkal rendelkezik. A külsõ és belsõ kapcsolatok közül a bûnmegelõzés szempontjából veszélyes személyek felderítése viszont csak az elítélt összes kapcsolatainak a szûrése útján lehetséges, amely a fogvatartó intézetnek semmiképpen nem feladata. Ennél fogva a kezdeményezõnek ezen adatokhoz csak a BV. intézet adatbázisának az Rtv. 84. § g) pontjában kapott felhatalmazást meghaladóan — az eltérõ célra elõállított adatállomány felhasználásával — áll módjában hozzájutni. Tekintve, hogy az Rtv. 35/B. §-a alapján a bûnmegelõzési intézkedés elrendelése elõtt a rendõrség titkosszolgálati eszközök alkalmazására nem jogosult, ugyanakkor ez az eljárás nem tekinthetõ nyomozási eljárásnak sem, ezen joghézagnak az „áthidalását” és a rendszer mûködõképessé tételét kívánta megteremteni az Országos Rendõrfõkapitányság Bûnügyi Fõigazgatóság Bûnügyi Fõosztálya 483/2000. ált. számú Módszertani Útmutatója (a továbbiakban: Módszertani Útmutató). A Módszertani Útmutató nem jogszabály, az közzétételre soha nem is került, tartalmát a rendõrség szervezetén kívül állók nem ismerhetik meg. Az Alkotmány 59. § (2) bekezdésének tartalmából következõen a személyes adatok védelmére vonatkozó jogi szabályozás törvényi szintû rendezést kíván meg. A célhoz kötött adatgyûjtés tilalma, illetve az adatgyûjtés jogosultsága tekintetében fennálló joghézag pedig nem kerülhetõ 2003/122. szám meg ténylegesen adatgyûjtést feltételezõ módszerekre vonatkozó belsõ utasítások igénybevételével. 4.1.3. A bûnmegelõzés, mint alkotmányos cél megköveteli a közrend, közbiztonság védelmében eljáró szervek együttmûködését. Ez azonban csak az Alkotmány rendelkezéseinek megfelelõen történhet. A célrarendelt adatgyûjtés — különös tekintettel arra, hogy nem kizárólag az elítéltet érinti — mindenekelõtt az Alkotmány 59. § (1) bekezdésében garantált adatvédelemhez való alapjoggal összhangban álló törvényi szabályozás mellett lehetséges.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes